CELEX: 62018CB0645
Language: el
Date: 2019-12-19 00:00:00
Title: Υπόθεση C-645/18: Διάταξη του Δικαστηρίου (έκτο τμήμα) της 19ης Δεκεμβρίου 2019 [αίτηση του Landesverwaltungsgericht Steiermark (Αυστρία) για την έκδοση προδικαστικής αποφάσεως] – NE κατά Bezirkshauptmannschaft Hartberg-Fürstenfeld (Προδικαστική παραπομπή – Άρθρο 99 του Κανονισμού Διαδικασίας του Δικαστηρίου – Ελεύθερη παροχή υπηρεσιών – Απόσπαση εργαζομένων – Άρθρο 56 ΣΛΕΕ – Οδηγία 2014/67/ΕΕ – Άρθρα 9 και 20 – Δήλωση των εργαζομένων – Διατήρηση των μισθολογικών καταστάσεων – Κυρώσεις – Αναλογικότητα – Εκ των προτέρων καθορισμένο ελάχιστο ποσό προστίμων – Σώρευση – Απουσία ανωτάτου ορίου – Δικαστικά έξοδα)

2.3.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 68/21
            
         
      Διάταξη του Δικαστηρίου (έκτο τμήμα) της 19ης Δεκεμβρίου 2019 [αίτηση του Landesverwaltungsgericht Steiermark (Αυστρία) για την έκδοση προδικαστικής αποφάσεως] – NE κατά Bezirkshauptmannschaft Hartberg-Fürstenfeld
      (Υπόθεση C-645/18) (1)
      
      (Προδικαστική παραπομπή - Άρθρο 99 του Κανονισμού Διαδικασίας του Δικαστηρίου - Ελεύθερη παροχή υπηρεσιών - Απόσπαση εργαζομένων - Άρθρο 56 ΣΛΕΕ - Οδηγία 2014/67/ΕΕ - Άρθρα 9 και 20 - Δήλωση των εργαζομένων - Διατήρηση των μισθολογικών καταστάσεων - Κυρώσεις - Αναλογικότητα - Εκ των προτέρων καθορισμένο ελάχιστο ποσό προστίμων - Σώρευση - Απουσία ανωτάτου ορίου - Δικαστικά έξοδα)
      (2020/C 68/20)
      Γλώσσα διαδικασίας: η γερμανική
      
         Αιτούν δικαστήριο
      
      Landesverwaltungsgericht Steiermark
      
         Διάδικοι στην υπόθεση της κύριας δίκης
      
      NE
      κατά
      Bezirkshauptmannschaft Hartberg-Fürstenfeld
      
         παρισταμένης της: Finanzpolizei
      
         Διατακτικό
      
      Το άρθρο 20 της οδηγίας 2014/67/ΕΕ του Ευρωπαϊκού Κοινοβουλίου και του Συμβουλίου, της 15ης Μαΐου 2014, για την εφαρμογή της οδηγίας 96/71/ΕΚ σχετικά με την απόσπαση εργαζομένων στο πλαίσιο παροχής υπηρεσιών και την τροποποίηση του κανονισμού (ΕΕ) αριθ. 1024/2012 σχετικά με τη διοικητική συνεργασία μέσω του Συστήματος Πληροφόρησης για την εσωτερική αγορά («κανονισμός ΙΜΙ»), έχει την έννοια ότι αντιτίθεται σε εθνική ρύθμιση η οποία, σε περίπτωση μη τήρησης των υποχρεώσεων που απορρέουν από το εργατικό δίκαιο σχετικά με τη δήλωση εργαζομένων και τη διατήρηση των μισθολογικών καταστάσεων, προβλέπει την επιβολή προστίμων ελάχιστου ποσού:
      
                  —
               
               
                  τα οποία δεν μπορούν να είναι χαμηλότερα ενός ποσού εκ των προτέρων καθορισμένου·
               
            
                  —
               
               
                  τα οποία επιβάλλονται σωρευτικά ανά εργαζόμενο και χωρίς ανώτατο όριο, και
               
            
                  —
               
               
                  στα οποία προστίθεται συμμετοχή στα δικαστικά έξοδα που αντιστοιχεί στο 20 % του ποσού των προστίμων σε περίπτωση απόρριψης της προσφυγής που ασκείται κατά της απόφασης περί επιβολής τους.
               
            
         (1)  ΕΕ C 122 της 1.4.2019